ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση Σχεδίου Ισότιμης Πρόσβασης Ατόμων με
Αναπηρία και Ατόμων με Ειδικές Εκπαιδευτικές
Ανάγκες του Εθνικού Μετσόβιου Πολυτεχνείου.
Κατάργηση Εργαστηρίου με τίτλο «Εργαστήριο
Ταχείας Κατασκευής Πρωτοτύπων και Εργαλείων»
του Τομέα Μηχανολογικών Κατασκευών και Αυτόματου Ελέγχου της Σχολής Μηχανολόγων Μηχανι-
κών του Εθνικού Μετσόβιου Πολυτεχνείου.
ΑΠΟΦΑΣΕΙΣ
Αριθμ. απόφ. 10ης/2025
(1)
Έγκριση Σχεδίου Ισότιμης Πρόσβασης Ατόμων
με Αναπηρία και Ατόμων με Ειδικές Εκπαιδευτικές Ανάγκες του Εθνικού Μετσόβιου Πολυτε-
χνείου.
ΤΟ ΣΥΜΒΟΥΛΙΟ ΔΙΟΙΚΗΣΗΣ
ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141), και ιδίως τα άρθρα
14, 209, 220, 226 και 469 αυτού.
2. Το π.δ. 85/2022 «Καθορισμός προσόντων διορισμού
σε φορείς του Δημοσίου (Προσοντολόγιο-Κλαδολόγιο)»
(Α’ 232).
3. Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
4. Τα άρθρα 75 έως 83 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική νομοθεσία της
Οδηγίας (ΕΕ) 2016/2102 και της Οδηγίας (ΕΕ)2019/1024) Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
5. Τον ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016 και άλλες διατάξεις» (Α’ 137).
6. Την υπ’ αρ. 48864/13.10.2023 (Υ.Ο.Δ.Δ. 1147) διαπιστωτική πράξη του Πρύτανη του Εθνικού Μετσόβιου
Πολυτεχνείου, περί συγκρότησης του Συμβουλίου Διοίκησης του Εθνικού Μετσόβιου Πολυτεχνείου.
7. Την υπ’ αρ. 56955/10.11.2023 (Υ.Ο.Δ.Δ. 1244) διαπιστωτική πράξη του Πρύτανη του Εθνικού Μετσόβιου
Πολυτεχνείου, περί εκλογής του Πρύτανη και τεσσάρων
(4) Αντιπρυτάνεων στο Εθνικό Μετσόβιο Πολυτεχνείο,
βάσει της παρ. 2 του άρθρου 12 του ν. 4957/2022.
8. Την υπ’ αρ. 1925/23.01.2024 (Β΄ 1373) απόφαση του
Πρύτανη του Εθνικού Μετσόβιου Πολυτεχνείου, περί μεταβίβασης αρμοδιοτήτων στους Αντιπρυτάνεις του Εθνι-
κού Μετσόβιου Πολυτεχνείου και καθορισμός σειράς
αναπλήρωσης του Πρύτανη και τομέων ευθύνης τους,
όταν απουσιάζει ή κωλύεται να ασκήσει τα καθήκοντά
του βάσει της παρ. 2 του άρθρου 15 του ν. 4957/2022.
9. Την υπ’ αρ. 60655/31-12-2024 (Β΄ 7289) απόφαση
του Συμβουλίου Διοίκησης του Ε.Μ.Π. για τη σύσταση
Μονάδας Ισότιμης Πρόσβασης Ατόμων με Αναπηρία και
Ατόμων με Ειδικές Εκπαιδευτικές Ανάγκες του Εθνικού
Μετσόβιου Πολυτεχνείου.
10. Το γεγονός ότι έως σήμερα δεν έχει εκδοθεί ο Οργανισμός του Εθνικού Μετσόβιου Πολυτεχνείου κατά το
άρθρο 206 του ν. 4957/2022 (Α’ 141).
11. Τις άμεσες υπηρεσιακές ανάγκες για εύρυθμη και
αποτελεσματική λειτουργία των υπηρεσιών και των μονάδων του Ιδρύματος.
12. Tην από 30.04.2025 πρόταση της Επιτροπής Ισότιμης Πρόσβασης ατόμων με αναπηρία και ατόμων με
ειδικές εκπαιδευτικές ανάγκες του Εθνικού Μετσόβιο
Πολυτεχνείου.
13. Το γεγονός ότι δεν προκαλείται δαπάνη σε βάρος
του τακτικού προϋπολογισμού ή της κρατικής επιχορήγησης του Ιδρύματος.
14. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ, αποφασίζει και εγκρίνει:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
9 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2293
12.05.2025 11:05:54
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2293/09.05.2025
Το Σχέδιο Ισότιμης Πρόσβασης ατόμων με αναπηρία
και ατόμων με ειδικές εκπαιδευτικές ανάγκες του Εθνικού Μετσόβιου Πολυτεχνείου, ως ακολούθως:
Άρθρο 1: Σκοπός
Άρθρο 2: Πεδίο Εφαρμογής
Άρθρο 3: Μονάδα Ισότιμης Πρόσβασης Ατόμων με
Αναπηρία και Ατόμων με Ειδικές Εκπαιδευτικές Ανάγκες
Άρθρο 4: Επιτροπή Ισότιμης Πρόσβασης Ατόμων με
Αναπηρία και Ατόμων με Ειδικές Εκπαιδευτικές Ανάγκες
Άρθρο 5: Γενικές Δράσεις Ισότιμης Πρόσβασης
Άρθρο 6: Ισότιμη Φυσική Πρόσβαση Χώρων και Κτηρίων
Άρθρο 7: Ισότιμη Πρόσβαση στην Εκπαιδευτική Διαδικασία
Άρθρο 8: Ισότιμη Ηλεκτρονική Πρόσβαση
Άρθρο 9: Υποστήριξη της Ένταξης στην Αγορά Εργασίας
Άρθρο 10: Ισότιμη Συμμετοχή στην Ακαδημαϊκή Ζωή
Άρθρο 11: Χρονοδιάγραμμα
Άρθρο 12: Προστασία Προσωπικών Δεδομένων
Άρθρο 13: Κατάρτιση και Αναθεώρηση του Σχεδίου
Ισότιμης Πρόσβασης Ατόμων με Αναπηρία και Ατόμων
με Ειδικές Εκπαιδευτικές Ανάγκες
Άρθρο 14: Ισχύς
Άρθρο 1
Σκοπός
Το Εθνικό Μετσόβιο Πολυτεχνείο (Ε.Μ.Π.), προκειμένου να εφαρμόσει όλα τα αναγκαία μέτρα για την ισότι-
μη πρόσβαση του διδακτικού, ερευνητικού, διοικητικού
και λοιπού προσωπικού, των φοιτητών/τριών όλων των
κύκλων σπουδών (προπτυχιακού, μεταπτυχιακού και
διδακτορικού επιπέδου) και τρίτων φυσικών προσώπων-επισκεπτών με αναπηρία ή/και ειδικές εκπαιδευ-
τικές ανάγκες, καταρτίζει και υλοποιεί το παρόν Σχέδιο
Ισότιμης Πρόσβασης ατόμων με αναπηρία και ατόμων
με ειδικές εκπαιδευτικές ανάγκες (για συντομία, Σχέδιο
Ισότιμης Πρόσβασης), το οποίο περιλαμβάνει μέτρα
ιδίως για:
α) Τη φυσική προσβασιμότητα των χώρων και των
κτηρίων,
β) την πρόσβαση στην εκπαιδευτική διαδικασία και
τις λοιπές εκπαιδευτικές δραστηριότητες,
γ) την ηλεκτρονική προσβασιμότητα,
δ) την υποστήριξη της ένταξης στην αγορά εργασίας,
και
ε) την ισότιμη συμμετοχή στην εν γένει ακαδημαϊκή
ζωή.
Στόχος του Σχεδίου Ισότιμης Πρόσβασης είναι η διασφάλιση της πλήρους ένταξης των ατόμων με αναπηρία
ή/και ειδικές εκπαιδευτικές ανάγκες, και αξιοποίησης
των δυνατοτήτων τους, ούτως ώστε να προάγεται η
ισότητα, η δικαιοσύνη, η αυτονομία, ο σεβασμός στη
διαφορετικότητα και η αξιοπρέπεια κάθε μέλους της
πολυτεχνειακής κοινότητας.
Άρθρο 2
Πεδίο Εφαρμογής
1. Το Σχέδιο Ισότιμης Πρόσβασης απευθύνεται, άνευ
εξαιρέσεως, στο σύνολο των μελών του διδακτικού,
ερευνητικού, διοικητικού και λοιπού προσωπικού και
των φοιτητών/τριών όλων των κύκλων σπουδών του
Ε.Μ.Π., καθώς και κάθε άλλου προσώπου που σχετίζεται
με την εφαρμογή του σύμφωνα με τα οριζόμενα στην
κείμενη νομοθεσία και τις αποφάσεις και διαδικασίες
του Ιδρύματος.
2. Τα άτομα με αναπηρία και τα άτομα με ειδικές εκπαιδευτικές ανάγκες κατηγοριοποιούνται ευρέως στις
ακόλουθες κατηγορίες, ανάλογα με το είδος της ανάγκης
που θεωρείται πρωταρχική (η κατηγοριοποίηση αυτή
επεκτείνεται και στην ψυχική υγεία, καθώς πολλές φορές
οι ψυχολογικές δυσκολίες συνυπάρχουν με άλλες αναπηρίες ή/και ειδικές εκπαιδευτικές ανάγκες, απαιτώντας
ολοκληρωμένη υποστήριξη για την ευημερία τους):
Αισθητηριακές και σωματικές διαφορές: Στην κατηγορία αυτή ανήκουν τα άτομα που έχουν σοβαρό πρό-
βλημα όρασης ή ακοής και τα άτομα με δυσκολίες (μη
αισθητηριακές) που εμποδίζουν σοβαρά την κινητικότητά τους, την υγεία τους και τη φυσική τους ζωτικότητα.
Διαφορές στην επικοινωνία: Ο όρος αναφέρεται στα
άτομα με προβλήματα γλώσσας και ομιλίας, καθώς και
στα άτομα με διαταραχή αυτιστικού φάσματος, των
οποίων η επικοινωνία παρουσιάζει ιδιαιτερότητες.
Μαθησιακές δυσκολίες: Περιλαμβάνονται τα άτομα
που εμφανίζουν προβλήματα μάθησης σε εξειδικευμένους τομείς, όπως δυσλεξία, δυσαριθμησία, δυσαναγνω-
σία, κ.ά.
Συμπεριφορικές διαφορές: Ο όρος αναφέρεται στα
άτομα που εμφανίζουν δυσκολίες συναισθηματικής ρύθμισης και κοινωνικής προσαρμογής, όπως για παράδειγ-
μα, τα άτομα με σύνδρομο ελλειμματικής προσοχής και
υπερκινητικότητας (ΑDHD), τα οποία αντιμετωπίζουν
προβλήματα στη διαχείριση των συναισθημάτων τους
και δυσκολεύονται να εμπλακούν στη μαθησιακή διαδικασία.
Ειδικότερα, φοιτητές/τριες με αναπηρία ή/και ειδικές
εκπαιδευτικές ανάγκες (ΦμεΑ και ΕΕΑ) θεωρούνται όσοι/
ες για ολόκληρη ή ορισμένη περίοδο της ακαδημαϊκής
τους ζωής εμφανίζουν κάποιες από τις ως άνω δυσκολίες
μάθησης, ανάπτυξης και ψυχοκοινωνικής προσαρμογής,
σε τέτοιο βαθμό που παρεμποδίζονται να συμμετάσχουν
ισότιμα στις ακαδημαϊκές δραστηριότητες των σπουδών
τους και απαιτείται η παροχή ειδικής βοήθειας για να τις
ολοκληρώσουν επιτυχώς.
Άρθρο 3
Μονάδα Ισότιμης Πρόσβασης
Ατόμων με Αναπηρία και Ατόμων
με Ειδικές Εκπαιδευτικές Ανάγκες
1. Στο Ε.Μ.Π., από το 2012, παρέχονται στους/ις ΦμεΑ
και ΕΕΑ, ψυχολογική και συμβουλευτική υποστήριξη,
μέσω του Γραφείου Διασύνδεσης - Εξυπηρέτησης Φοιτητών και Νέων Αποφοίτων και του Κέντρου Ψυχολογι-
κής και Συμβουλευτικής Υποστήριξης, προκειμένου να
διασφαλιστούν:
α) Η ισότιμη συμμετοχή τους στην εκπαιδευτική διαδικασία,
β) η έγκαιρη ολοκλήρωση των σπουδών τους, και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2293/09.05.2025
γ) η ομαλή ένταξή τους στην αγορά εργασίας.
Με στόχο την εξειδικευμένη και οργανωμένη υποστήριξη των φοιτητών/τριών και του διδακτικού, ερευνητι-
κού, διοικητικού και λοιπού προσωπικού με αναπηρία ή/
και ειδικές εκπαιδευτικές ανάγκες, συστάθηκε στο Ε.Μ.Π.
διοικητική δομή με την ονομασία «Μονάδα Ισότιμης
Πρόσβασης ατόμων με αναπηρία και ατόμων με ειδικές
εκπαιδευτικές ανάγκες» (για συντομία, Μονάδα Ισότιμης
Πρόσβασης), σε επίπεδο Γραφείου, η οποία υπάγεται στη
Διεύθυνση Μέριμνας της Γενικής Διεύθυνσης Διοικητικής Στήριξης και Σπουδών (ΦΕΚ Β’ 7289/31.12.2024).
2. Αποστολή της Μονάδας Ισότιμης Πρόσβασης είναι
η εξασφάλιση και η επίτευξη στην πράξη της ισότιμης
και πλήρους πρόσβασης και συμμετοχής των μελών της
πολυτεχνειακής κοινότητας που είναι άτομα με αναπηρία ή/και με ειδικές εκπαιδευτικές ανάγκες, στο σύνολο
των εκπαιδευτικών, ερευνητικών και διοικητικών δραστηριοτήτων που διεξάγονται από το Ίδρυμα, μέσω της
παροχής προσαρμογών στο περιβάλλον και χρήσης
Υποστηρικτικών Τεχνολογιών Πληροφορικής (Υ.Τ.Π.)
και υπηρεσιών πρόσβασης.
3. Οι αρμοδιότητες της Μονάδας Ισότιμης Πρόσβασης
είναι ιδίως οι ακόλουθες:
α) Η υλοποίηση του Σχεδίου Ισότιμης Πρόσβασης του
Ε.Μ.Π.
β) Η υποστήριξη της Επιτροπής Ισότιμης Πρόσβασης
ατόμων με αναπηρία και ατόμων με ειδικές εκπαιδευτικές ανάγκες, του άρθρου 220 του ν. 4957/2022, κατά την
άσκηση των αρμοδιοτήτων της.
γ) Η παρακολούθηση της εθνικής και ευρωπαϊκής νομοθεσίας και της στρατηγικής για τα δικαιώματα των
ατόμων με αναπηρία.
δ) Η υποστήριξη της πρόσβασης στην εκπαιδευτική
διαδικασία, ιδίως με κατάλληλα προσβάσιμα συγγράμματα, εκπαιδευτικό υλικό και διερμηνεία.
ε) Η υποστήριξη εναλλακτικών μεθόδων εξέτασης των
ΦμεΑ και ΕΕΑ, ανάλογα με τις ανάγκες και τις εκπαιδευτικές δυνατότητές τους.
στ) Η παροχή ατομικών Υ.Τ.Π. και η διευκόλυνση της
ηλεκτρονικής προσβασιμότητας.
ζ) Η υποστήριξη των ατόμων με αναπηρία και των ατόμων με ειδικές εκπαιδευτικές ανάγκες στη συμμετοχή
τους στην έρευνα, σε έργα/προγράμματα που διεξάγονται μέσω του Ειδικού Λογαριασμού Κονδυλίων Έρευνας
(Ε.Λ.Κ.Ε.), συνέδρια και ημερίδες, συνεδριάσεις οργάνων, φοιτητικές συνελεύσεις, καλλιτεχνικές και αθλητικές
δραστηριότητες.
η) Η διασφάλιση της ηλεκτρονικής επικοινωνίας για
την επίλυση διοικητικών θεμάτων ατόμων με αναπηρία
και ατόμων με ειδικές εκπαιδευτικές ανάγκες.
θ) Η διασφάλιση και η διευκόλυνση της φυσικής πρόσβασης των ατόμων με αναπηρία, ιδίως με την παροχή
υπηρεσίας μεταφοράς και συνοδείας.
ι) Η ψυχοσυναισθηματική υποστήριξη και καθοδήγηση των ατόμων με αναπηρία και των ατόμων με ειδικές
εκπαιδευτικές ανάγκες, σε συνεργασία με το Κέντρο Ψυχολογικής και Συμβουλευτικής Υποστήριξης.
ια) Η συνεργασία με τους Συμβούλους Εκπαίδευσης
για την υποστήριξη των ΦμεΑ και ΕΕΑ.
ιβ) Η τήρηση στατιστικών στοιχείων σχετικών με την
αναπηρία και την προσβασιμότητα υποδομών και υπηρεσιών του Ιδρύματος.
ιγ) Η άσκηση κάθε άλλης αρμοδιότητας που αφορά
στον τομέα ευθύνης της και δεν ανατίθεται σε άλλη οργανική μονάδα.
4. Η Μονάδα Ισότιμης Πρόσβασης ορίζεται ως σημείο
αναφοράς του Ιδρύματος για:
(α) την παρακολούθηση της εφαρμογής των σχετικών
προβλέψεων της Σύμβασης των Ηνωμένων Εθνών για τα
δικαιώματα των ατόμων με αναπηρία,
(β) τη σύνταξη και υποβολή στο επιμέρους σημείο
αναφοράς του Υπουργείου Παιδείας και Θρησκευμάτων του άρθρου 71 του ν. 4488/2017 (Α’ 137) προτάσεων
και νομοθετικών ρυθμίσεων βέλτιστης εφαρμογής της
Σύμβασης στα Α.Ε.Ι.,
(γ) τη σύνταξη ετήσιας έκθεσης προόδου, και
(δ) τη διενέργεια διαβούλευσης με τα μέλη με αναπηρία της ακαδημαϊκής κοινότητας για τα παραπάνω
θέματα.
Η Μονάδα στελεχώνεται κατά προτεραιότητα από
επιστημονικό προσωπικό με εμπειρία σε ζητήματα φυσικής προσβασιμότητας, ψηφιακής προσβασιμότητας
και αναπηρίας, άλλως με προσωπικό που εκπαιδεύεται
καταλλήλως στα ως άνω ζητήματα.
5. Οι άλλες μονάδες του Ε.Μ.Π., καθώς και οι επιτροπές
του Ιδρύματος και των Σχολών, οφείλουν να συνεργάζονται με τη Μονάδα Ισότιμης Πρόσβασης για θέματα που
εμπίπτουν στις αρμοδιότητές της.
Άρθρο 4
Επιτροπή Ισότιμης Πρόσβασης
Ατόμων με Αναπηρία και Ατόμων
με Ειδικές Εκπαιδευτικές Ανάγκες
1. Με απόφαση του Συμβουλίου Διοίκησης (συνεδρίαση της 11.04.2025, Θέμα 10.6), συστάθηκε και λειτουργεί
η Επιτροπή Ισότιμης Πρόσβασης ατόμων με αναπηρία
και ατόμων με ειδικές εκπαιδευτικές ανάγκες (για συντομία, Επιτροπή Ισότιμης Πρόσβασης) του Ε.Μ.Π., η οποία
αποτελεί συμβουλευτικό όργανο του Ιδρύματος και έχει
ως αποστολή την υποβολή εισηγήσεων στα αρμόδια
όργανα για τη χάραξη και την εφαρμογή της πολιτικής
ισότιμης πρόσβασης των ατόμων με αναπηρία και ατόμων με ειδικές εκπαιδευτικές ανάγκες.
2. Οι αρμοδιότητες της Επιτροπής Ισότιμης Πρόσβασης είναι ιδίως οι ακόλουθες:
α) Η κατάρτιση και υποβολή προς έγκριση στον/ην
Πρύτανη/νι Σχεδίου Ισότιμης Πρόσβασης ατόμων με
αναπηρία και ατόμων με ειδικές εκπαιδευτικές ανάγκες
του Ε.Μ.Π., στο οποίο περιλαμβάνονται τα τεχνικά και
μη μέτρα ισότιμης πρόσβασης που προτείνονται και το
χρονοδιάγραμμα εφαρμογής τους, καθώς και εισηγήσεις
για τη βελτίωση αυτού.
β) Η υποβολή εισηγήσεων προς τον/ην Πρύτανη/νι
για τη σύναψη δημοσίων συμβάσεων για την προμήθεια ειδών ή την παροχή υπηρεσιών αναγκαίων για την
υλοποίηση του σχεδίου της περ. α).
γ) Ο σχεδιασμός και η υλοποίηση προγραμμάτων,
δράσεων, σεμιναρίων, ενημερωτικού χαρακτήρα εκΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2293/09.05.2025
δηλώσεων και άλλων συναφών δραστηριοτήτων και
πρωτοβουλιών, σε συνεργασία με φορείς του δημόσιου
τομέα όπως αυτός οριοθετείται στην περ. α) της παρ. 1
του άρθρου 14 του ν. 4270/2014 (Α’ 143) ή κοινωνικούς
φορείς, με σκοπό την ευαισθητοποίηση του διδακτικού,
ερευνητικού, διοικητικού και λοιπού προσωπικού, καθώς
και των φοιτητών/τριών, για την ισότιμη πρόσβαση των
ατόμων με αναπηρία και των ατόμων με ειδικές εκπαιδευτικές ανάγκες στην ανώτατη εκπαίδευση.
δ) Η εκπόνηση μελετών και η σύσταση υποεπιτροπών
ή ομάδων που υποστηρίζουν το έργο της Επιτροπής για
την αποτελεσματικότερη άσκηση των αρμοδιοτήτων
της, όπως ομάδων εθελοντών.
ε) Η κατάρτιση σχεδίου εσωτερικού κανονισμού για
τη διασφάλιση της ισότιμης πρόσβασης των ατόμων με
αναπηρία και των ατόμων με ειδικές εκπαιδευτικές ανάγκες και η υποβολή του προς τη Σύγκλητο για έγκριση.
στ) Κάθε άλλη αρμοδιότητα που καθορίζεται στον
εσωτερικό κανονισμό του Ε.Μ.Π. και εμπίπτει στο αντικείμενο της Επιτροπής.
Άρθρο 5
Γενικές Δράσεις Ισότιμης Πρόσβασης
1. Το Σχέδιο Ισότιμης Πρόσβασης αφορά στην κατάρτιση και την εφαρμογή της πολιτικής ισότιμης πρόσβασης,
ώστε να διασφαλιστεί η πλήρης συμμετοχή όλων στο
σύνολο των εκπαιδευτικών, ερευνητικών και διοικητικών
δραστηριοτήτων που διεξάγονται στο Ίδρυμα. Η εφαρμογή της πολιτικής ισότιμης πρόσβασης θα συμβάλει
αποτελεσματικά στην κάλυψη των αναγκών των ατόμων με αναπηρία ή/και ειδικές εκπαιδευτικές ανάγκες και
στην παροχή γνώσεων και δεξιοτήτων για την ανάδειξη
των ικανοτήτων τους, στην κατ’ ουσία διασφάλιση της
ισότιμης και χωρίς περιορισμούς πρόσβασής τους στην
κοινότητα και στις επιμέρους δράσεις της, μέσα στα πλαίσια των δραστηριοτήτων και των καθηκόντων τους, αλλά
και στη συνολική αναβάθμιση του επιπέδου σπουδών.
2. Οι γενικές δράσεις ισότιμης πρόσβασης είναι ιδίως
οι ακόλουθες:
α) Η καταγραφή του πληθυσμού των ατόμων με αναπηρία και των ατόμων με ειδικές εκπαιδευτικές ανάγκες
στο σύνολο των οργανικών και ακαδημαϊκών μονάδων
του Ε.Μ.Π., μέσω ηλεκτρονικού (διαδικτυακού) ερωτηματολογίου σε προσβάσιμη μορφή.
β) Η καταγραφή και χαρτογράφηση των αναγκών και
των περιορισμών των φοιτητών/τριών και του διδακτικού, ερευνητικού, διοικητικού και λοιπού προσωπικού με
αναπηρία ή/και ειδικές εκπαιδευτικές ανάγκες, μέσα από
την εφαρμογή κατάλληλων μορφών ποιοτικής έρευνας
(συνεντεύξεις) και την ανάπτυξη εργαλείων καταγραφής
των αναγκών τους (ηλεκτρονικά ερωτηματολόγια), με
στόχο την αποτύπωσή τους σε επίπεδο συνόλου του
Ιδρύματος και σε επίπεδο Σχολών, αναφορικά με τα επιμέρους χαρακτηριστικά τους.
γ) Ο προσδιορισμός θεσμικών εγγυήσεων ισότιμης
μεταχείρισης των φοιτητών/τριών και του διδακτικού,
ερευνητικού, διοικητικού και λοιπού προσωπικού με
αναπηρία ή/και ειδικές εκπαιδευτικές ανάγκες, με βασικό
στόχο την απρόσκοπτη ακαδημαϊκή και επαγγελματική
εξέλιξή τους.
δ) Η ενεργοποίηση μορφών ισότιμης και επιτυχούς
συμμετοχής των φοιτητών/τριών και του διδακτικού,
ερευνητικού, διοικητικού και λοιπού προσωπικού με
αναπηρία ή/και ειδικές εκπαιδευτικές ανάγκες, στους
πανεπιστημιακούς πυλώνες κοινωνικής δικτύωσης και
δραστηριοποίησης (πολιτιστικές οργανώσεις, ομίλους,
συλλόγους φοιτητών, κ.ά.) και γενικότερα, η φροντίδα
για συμμετοχή σε κάθε έκφανση της ζωής στο Ε.Μ.Π.
ε) Η υλοποίηση δράσεων ενημέρωσης και ευαισθητοποίησης του συνόλου της πολυτεχνειακής κοινότητας.
στ) Η παρακολούθηση της εθνικής και ευρωπαϊκής
νομοθεσίας και της στρατηγικής για τα δικαιώματα των
ατόμων με αναπηρία.
ζ) Η διασφάλιση της χρήσης συμπεριληπτικής γλώσσας στον χώρο του Ιδρύματος.
η) Η τήρηση στατιστικών στοιχείων σχετικών με την
αναπηρία και την προσβασιμότητα των υποδομών και
των υπηρεσιών του Ε.Μ.Π.
θ) Η εκπόνηση τεκμηριωμένων προτάσεων ή/και μελετών προς τη Διοίκηση του Ιδρύματος αναφορικά με
την κάλυψη των αναγκών προσβασιμότητας (φυσικής
και ηλεκτρονικής).
ι) Ο έλεγχος και η διασφάλιση της προσβασιμότητας
των διοικητικών υπηρεσιών και υπηρεσιών εξυπηρέτησης κοινού.
ια) Η επιμόρφωση και υποστήριξη των Καθηγητών/
τριών-Συμβούλων των ΦμεΑ και ΕΕΑ. Οι Καθηγητές/τριες-Σύμβουλοι ορίζονται από τις Γενικές Συνελεύσεις των
Σχολών και συμβάλλουν στη δημιουργία κατάλληλης και
επιτυχούς επικοινωνίας μεταξύ των ΦμεΑ και ΕΕΑ και
του διδακτικού προσωπικού. Επιπλέον, αποτελούν το
σύνδεσμο μεταξύ διδακτικού προσωπικού και ΦμεΑ και
ΕΕΑ, αλλά και το σύνδεσμο του διδακτικού προσωπικού
με το εξειδικευμένο προσωπικό που φροντίζει για τα
θέματα προσβασιμότητας,
ιβ) Η συνεργασία της Μονάδας Ισότιμης Πρόσβασης
με τους/ις Καθηγητές/τριες-Συμβούλους σπουδών για
την υποστήριξη των ΦμεΑ και ΕΕΑ.
ιγ) Η επιμόρφωση και υποστήριξη των διοικητικών
υπαλλήλων-Συμβούλων των ΦμεΑ και ΕΕΑ.
Ιδ) Ως υπάλληλος-Σύμβουλος ορίζεται από τις Γενικές Συνελεύσεις των Σχολών διοικητικός/ή υπάλληλος
από το προσωπικό της οικείας Γραμματείας, που είναι
υπεύθυνος/η για την ενημέρωση και υποστήριξη των
ΦμεΑ και ΕΕΑ, σε ζητήματα της Σχολής: καταχώρηση
φοιτητών/τριών, διαδικασίες και ημερομηνίες υποβολής δικαιολογητικών, προγράμματα εξετάσεων, έκτακτες
ανακοινώσεις, κανονισμοί, εκδηλώσεις κ.λπ. Οι διοικητικοί υπάλληλοι-Σύμβουλοι συνεργάζονται με το εξειδι-
κευμένο προσωπικό που φροντίζει για την αντιμετώπιση
καθημερινών θεμάτων προσβασιμότητας.
ιε) Η ψυχοσυναισθηματική υποστήριξη και καθοδήγηση των φοιτητών/τριών και του διδακτικού, διοικητικού
και λοιπού προσωπικού με αναπηρία ή/και ειδικές εκπαιδευτικές ανάγκες από τη Μονάδα Ισότιμης Πρόσβασης,
σε συνεργασία με το Κέντρο Ψυχολογικής και Συμβουλευτικής Υποστήριξης.
ιστ) Η άσκηση από τη Μονάδα Ισότιμης Προσβασιμότητας κάθε άλλης αρμοδιότητας που καθορίζεται στον
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2293/09.05.2025
Οργανισμό του Ε.Μ.Π. και σχετίζεται με το αντικείμενο
της Μονάδας Ισότιμης Πρόσβασης.
ιζ) Το χρονοδιάγραμμα υλοποίησης δράσεων Σχεδίου
Ισότιμης Πρόσβασης.
Άρθρο 6
Ισότιμη Φυσική Πρόσβαση Χώρων και Κτηρίων
Οι δράσεις ισότιμης φυσικής πρόσβασης χώρων και
κτηρίων είναι ιδίως οι ακόλουθες:
α) Η διαμόρφωση κτηρίων και περιβαλλόντων χώρων
με τρόπο που να διευκολύνονται η φυσική πρόσβαση,
η απρόσκοπτη και ασφαλής χρήση, η μετακίνηση και
η παραμονή των φοιτητών/τριών και του διδακτικού,
ερευνητικού, διοικητικού και λοιπού προσωπικού με
αναπηρία ή/και ειδικές εκπαιδευτικές ανάγκες, στους
χώρους και τις υπηρεσίες του Ε.Μ.Π.
β) Η διαμόρφωση κοινόχρηστων χώρων, όπως είσοδοι, διάδρομοι, αίθουσες, τουαλέτες, κυλικεία κ.ά., βά-
σει εργονομικών προδιαγραφών (τοποθέτηση ραμπών,
κεκλιμένων επιπέδων, αναβατορίων, ανελκυστήρων για
άτομα με αναπηρία, ευδιάκριτων επιγραφών και ειδικών
σημάνσεων), προκειμένου να διασφαλίζεται η απρόσκοπτη και ασφαλής μετακίνηση των φοιτητών/τριών και
του διδακτικού, ερευνητικού, διοικητικού και λοιπού
προσωπικού με αναπηρία ή/και ειδικές εκπαιδευτικές
ανάγκες.
γ) Η παροχή υπηρεσίας μεταφοράς ή συνοδείας των
φοιτητών/τριών καθώς και του διδακτικού, ερευνητικού,
διοικητικού και λοιπού προσωπικού με αναπηρία ή/και
ειδικές εκπαιδευτικές ανάγκες (κατά προτεραιότητα σε
χρήστες/ριες αναπηρικού αμαξιδίου και σε δεύτερη
προτεραιότητα σε άτομα με τύφλωση), από και προς
τις εγκαταστάσεις του Ε.Μ.Π.
δ) Η ανάπτυξη εφαρμογών και γενικότερα βοηθημάτων προσβασιμότητας, όπως οδηγοί προσβασιμότητας
για άτομα με κινητική ή οπτική αναπηρία.
ε) Η δημιουργία θέσεων στάθμευσης για άτομα με
αναπηρία.
στ) Η σήμανση των χώρων του Ε.Μ.Π. με χρήση τεχνικών σήμανσης και καθοδηγούμενης πλοήγησης ατόμων
με αναπηρία.
ζ) Η παρακολούθηση της προσβασιμότητας των χώρων.
Άρθρο 7
Ισότιμη Πρόσβαση
στην Εκπαιδευτική Διαδικασία
1. Οι δράσεις ισότιμης πρόσβασης στην εκπαιδευτική
διαδικασία και τις λοιπές εκπαιδευτικές δραστηριότητες
είναι ιδίως οι ακόλουθες:
α) Η βελτίωση της καθολικής προσβασιμότητας στην
εκπαιδευτική διαδικασία, με εξασφάλιση της προσβασιμότητας σε κάθε μορφή εκπαιδευτικού (π.χ. συγγράμμα-
τα, βίντεο, παρουσιάσεις, σημειώσεις κ.ά.) και εποπτικού
υλικού (έντυπου και ηλεκτρονικού) συμπεριλαμβανομένων μαθηματικών παραστάσεων, εικόνων, διαγραμμά-
των και 3D αντικειμένων, με την εφαρμογή κατάλληλων
προσαρμογών και την παραγωγή εναλλακτικών μορφών
εκπαιδευτικού υλικού (ηχητική, απτική, απτικο-ακουστική μορφή).
β) Η επεξεργασία και παραγωγή συγγραμμάτων και η
μετατροπή εκπαιδευτικού υλικού (παρουσιάσεων, διδακτικών σημειώσεων κ.ά.) σε μορφότυπους κατάλληλους
για φοιτητές/τριες με κινητική αναπηρία στα άνω άκρα,
τύφλωση, μειωμένη όραση ή δυσλεξία.
γ) Η ενημέρωση και καθοδήγηση του διδακτικού
προσωπικού για τη δημιουργία εκπαιδευτικού υλικού
(παρουσιάσεις, διδακτικές σημειώσεις κ.ά.) που να είναι
προσβάσιμο και ο έλεγχος του περιεχομένου που φιλοξενείται στην ηλεκτρονική πλατφόρμα Helios του Ε.Μ.Π.
δ) Η παροχή τεχνολογιών μετατροπής ομιλίας σε κείμενο (Speech-to-Text) ή διερμηνείας στην ελληνική νο-
ηματική γλώσσα, για φοιτητές με μειωμένη ακοή.
ε) Η παροχή τεχνολογιών μετατροπής κειμένου σε
ομιλία (Text-to-Speech) και υποστήριξη αναγνωστών
οθόνης για φοιτητές με μειωμένη όραση.
στ) Η βελτίωση της προσβασιμότητας των διαλέξεων
των μαθημάτων.
ζ) Ο έλεγχος και διασφάλιση της προσβασιμότητας
των ανακοινώσεων (πρόγραμμα μαθημάτων, δηλώσεις
μαθημάτων, αποτελέσματα εξετάσεων, κ.λπ.).
η) Η υποστήριξη εναλλακτικών μεθόδων εξέτασης των
ΦμεΑ και ΕΕΑ, σύμφωνα με τις ανάγκες και τις εκπαιδευτικές δυνατότητές τους.
θ) Η ανάπτυξη και υποστήριξη μεθόδων εξ αποστάσεως εκπαίδευσης των ΦμεΑ και ΕΕΑ.
ι) Η ανάπτυξη και υποστήριξη μεθόδων τηλεργασίας για το διδακτικό, ερευνητικό, διοικητικό και λοιπό
προσωπικό με αναπηρία ή/και ειδικές εκπαιδευτικές
ανάγκες, προκειμένου να καλυφθούν έκτακτες ανάγκες,
ια) Η δημιουργία ομάδας εθελοντών/ριών και εκπαίδευσή τους στην παραγωγή προσβάσιμου εκπαιδευ-
τικού υλικού και στην παροχή υποστήριξης στους/ις
φοιτητές/τριες με αναπηρία ή/και ειδικές εκπαιδευτικές
ανάγκες (π.χ. βοήθεια στην πλοήγηση ή/και την κίνηση στους χώρους του Ιδρύματος, παροχή σημειώσεων,
κ.λπ.),
ιβ) Η πληροφόρηση των ΦμεΑ και ΕΕΑ και της ακαδημαϊκής κοινότητας στο σύνολό της, μέσω ενημερωτικού
προσβάσιμου υλικού (έντυπου ή ηλεκτρονικού) για τις
παρεχόμενες «υπηρεσίες προσβασιμότητας και στήριξης φοιτητών/τριών με αναπηρία και προσωπικού με
αναπηρία».
2. Μέχρι τον καθορισμό και την εφαρμογή εξειδικευμένων μεθόδων εξέτασης από το Ίδρυμα, οι ΦμεΑ και ΕΕΑ
δικαιούνται να εξετάζονται γραπτά ή/και προφορικά,
κατά περίπτωση και ανάλογα με τις δυνατότητές τους,
υπό την προϋπόθεση ότι έχουν υποβάλει στην οικεία
Σχολή αίτηση με τα απαραίτητα δικαιολογητικά. Ο/Η
Καθηγητής/τρια-Σύμβουλος της Σχολής ενημερώνεται
σχετικά, προκειμένου να διευκολύνει την επικοινωνία
με τους/ις διδάσκοντες/ουσες. Σε ειδικές περιπτώσεις
που υπάρχει τεκμηριωμένη αδυναμία μετακίνησης λόγω
σοβαρών προβλημάτων υγείας, έπειτα από αίτησή τους
και με απόφαση της Κοσμητείας, οι ΦμεΑ και ΕΕΑ δύνανται να εξετάζονται με χρήση μεθόδων σύγχρονης εξ
αποστάσεως εκπαίδευσης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2293/09.05.2025
Άρθρο 8
Ισότιμη Ηλεκτρονική Πρόσβαση
Οι δράσεις ισότιμης ηλεκτρονικής πρόσβασης είναι
ιδίως οι ακόλουθες:
α) Η βελτίωση της καθολικής προσβασιμότητας στην
εκπαιδευτική διαδικασία, με εξασφάλιση της προσβασιμότητας στο ηλεκτρονικό εκπαιδευτικό και εποπτικό
υλικό (βίντεο, παρουσιάσεις κ.ά.)
β) Η διασφάλιση της ηλεκτρονικής επικοινωνίας για
την επίλυση διοικητικών θεμάτων των φοιτητών/τριών
και του προσωπικού με αναπηρία ή/και ειδικές εκπαιδευτικές ανάγκες.
γ) Η ανάπτυξη προσβάσιμης διαδικτυακής πύλης της
Μονάδας Ισότιμης Πρόσβασης με παροχή πληροφοριών
και οδηγιών σχετικά με τις προσφερόμενες υπηρεσίες,
δράσεις και εκδηλώσεις, σύμφωνα με τις αρχές καθολικού σχεδιασμού.
δ) Ο καθορισμός των τεχνικών και λειτουργικών απαιτήσεων προσβασιμότητας, για το σχεδιασμό, την ανά-
πτυξη, τη λειτουργία και τη συντήρηση των ιστότοπων
του Ιδρύματος, σύμφωνα με τις βέλτιστες πρακτικές και
τα ισχύοντα πρότυπα.
ε) Ο τεχνικός έλεγχος ψηφιακής προσβασιμότητας
των υπαρχόντων διαδικτυακών τόπων του Ιδρύματος,
με στόχο την τεκμηριωμένη καταγραφή και κατηγοροποίηση των υφιστάμενων αποκλίσεων.
στ) Η προμήθεια εξειδικευμένου λογισμικού και εργαλείων αξιολόγησης προσβασιμότητας, τα οποία θα
υποστηρίξουν την ανάπτυξη και διαρκή συμμόρφωση
των ιστότοπων με τις απαιτήσεις προσβασιμότητας.
ζ) Η αναβάθμιση της προσβασιμότητας των ιστότοπων
και των πλατφορμών τηλεκπαίδευσης (π.χ. eClass), με
διασφάλιση της συμβατότητας με τεχνολογίες υποστήριξης, όπως λογισμικά ανάγνωσης οθόνης και προγράμ-
ματα μεγέθυνσης.
η) Η αξιολόγηση των αναγκών των ΦμεΑ και ΕΕΑ σε
Υ.Τ.Π. και η εκπόνηση εξατομικευμένων προτάσεων.
θ) Η ανάπτυξη ψηφιακής πλατφόρμας για την καταγραφή αιτημάτων, τη διαχείριση εξοπλισμού και την
εξαγωγή στατιστικών δεδομένων χρήσης.
ι) Η παροχή τεχνικής υποστήριξης και εκπαίδευσης
των ΦμεΑ και ΕΕΑ στη χρήση των Υ.Τ.Π.
ια) Η δημιουργία και λειτουργία υπηρεσίας δανεισμού
τεχνολογικού εξοπλισμού (π.χ. ηλεκτρονικοί αναγνώστες, λογισμικά προσβασιμότητας) για τη διευκόλυνση
της συμμετοχής στις εξετάσεις.
ιβ) Η υποστήριξη των ΦμεΑ και ΕΕΑ για τη χρήση των
προσβάσιμων σταθμών εργασίας στη Βιβλιοθήκη - Κέντρο Πληροφόρησης.
ιγ) Η σύνταξη και διάθεση ενημερωτικών φυλλαδίων
και εγχειριδίων που θα παρέχουν οδηγίες χρήσης εργαλείων ηλεκτρονικής προσβασιμότητας, προσαρμοσμένα
στις ανάγκες των τελικών χρηστών.
ιδ) Η διοργάνωση θεματικών σεμιναρίων για το ακαδημαϊκό και διοικητικό προσωπικό, με στόχο την ευ-
αισθητοποίηση και επιμόρφωση στη χρήση και ενσωμάτωση των Υ.Τ.Π. στη διδασκαλία και στη διοικητική
πρακτική.
Άρθρο 9
Υποστήριξη της Ένταξης στην Αγορά Εργασίας
Οι δράσεις ισότιμης ηλεκτρονικής πρόσβασης είναι
ιδίως οι ακόλουθες:
α) Η υποστήριξη της επιχειρηματικότητας των ΦμεΑ
και ΕΕΑ και της μετάβασής τους στην αγορά εργασίας.
β) Η βελτιστοποίηση των υφισταμένων στρατηγικών
και πρακτικών εκπαιδευτικής κατάρτισης και απόκτησης
δεξιοτήτων κατάλληλων για την επαγγελματική σταδιοδρομία τους.
γ) Η ανάπτυξη συνεργασίας με επαγγελματικούς, κοινωνικούς, πολιτισμικούς, εκπαιδευτικούς και θεσμικούς
φορείς (ιδιωτικούς και δημόσιους), σε τοπικό και εθνικό
επίπεδο, για τη διασφάλιση κατάλληλων συνθηκών, προκειμένου οι ΦμεΑ και ΕΕΑ να ολοκληρώσουν επιτυχώς
την πρακτική τους άσκηση και να υποστηριχθούν για
την επιτυχή μετάβασή τους στην ενήλικη ζωή, που συμπεριλαμβάνει την ένταξή τους στην αγορά εργασίας ή/
και τη συνέχιση των σπουδών τους.
Άρθρο 10
Ισότιμη Συμμετοχή στην Ακαδημαϊκή Ζωή
Οι δράσεις ισότιμης συμμετοχής στην εν γένει ακαδημαϊκή ζωή είναι ιδίως οι ακόλουθες:
α) Η υποστήριξη της πρόσβασης των ατόμων με αναπηρία ή/και ειδικές εκπαιδευτικές ανάγκες σε επιστημο-
νικά συνέδρια, ημερίδες, συνεδριάσεις οργάνων, φοιτητικές συνελεύσεις, καλλιτεχνικά και αθλητικά δρώμενα
κ.λπ.
β) Η υποστήριξη των ατόμων με αναπηρία ή/και ειδικές εκπαιδευτικές ανάγκες στη συμμετοχή τους στην
έρευνα, σε έργα και προγράμματα που διεξάγονται μέσω
του Ε.Λ.Κ.Ε.
Άρθρο 11
Χρονοδιάγραμμα
Το χρονοδιάγραμμα υλοποίησης των δράσεων του
Σχεδίου Ισότιμης Πρόσβασης εκτείνεται από το 2025,
έτος έναρξης λειτουργίας της Μονάδας Ισότιμης Πρόσβασης του Ε.Μ.Π., έως και το έτος 2029, ακολουθώντας
έναν προγραμματισμό για την επόμενη πενταετία.
Άρθρο 12
Προστασία Προσωπικών Δεδομένων
1. Τα ευαίσθητα προσωπικά δεδομένα, όπως το ιατρικό ιστορικό και τα στοιχεία οικογενειακής ή κοινωνικής
κατάστασης, τα οποία προκύπτουν από τα έγγραφα και
τα στοιχεία που υποβάλλουν άτομα με αναπηρία ή/και
ειδικές εκπαιδευτικές ανάγκες στη Μονάδα Ισότιμης
Πρόσβασης χρησιμοποιούνται αποκλειστικά και μόνο
για την υποστήριξή τους. Τα μέλη της Μονάδας που
έχουν πρόσβαση στα ως άνω δεδομένα οφείλουν να τα
χειρίζονται με διακριτικότητα και εχεμύθεια και να μεριμνούν για την προστασία τους. Απαγορεύεται δε ρητά
να τα κοινοποιούν σε τρίτους. Τα αρχεία καταγραφής
των στοιχείων των ατόμων με αναπηρία ή/και ειδικές
εκπαιδευτικές ανάγκες που απευθύνονται στη Μονάδα
Ισότιμης Πρόσβασης καταρτίζονται και φυλάσσονται
με τρόπο ώστε να τηρούνται οι κείμενες διατάξεις περί
προστασίας των προσωπικών δεδομένων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2293/09.05.2025
2. Τα άτομα με αναπηρία και τα άτομα με ειδικές εκπαιδευτικές ανάγκες που επιθυμούν να λάβουν υποστή-
ριξη από τη Μονάδα Ισότιμης Πρόσβασης, καταθέτουν
αίτηση εγγραφής στη Μονάδα, σε ηλεκτρονική μορφή
(μέσω ηλεκτρονικού ταχυδρομείου ή προσβάσιμης
πλατφόρμας) ή σε έντυπη μορφή. Κατά την αίτησή
τους, υπογράφουν έντυπο συγκατάθεσης διατήρησης
και επεξεργασίας των προσωπικών δεδομένων τους από
τη Μονάδα Ισότιμης Πρόσβασης.
3. Φοιτητές/τριες που εισάγονται στην Τριτοβάθμια Εκπαίδευση χωρίς πανελλαδικές εξετάσεις λόγω σοβαρών
παθήσεων ενημερώνονται για την ύπαρξη και τους στόχους της Μονάδας Ισότιμης Πρόσβασης με ηλεκτρονικό
μήνυμα στον ιδρυματικό τους λογαριασμό μετά την ολοκλήρωση της εγγραφής τους στην εκάστοτε Σχολή. Στο
ηλεκτρονικό μήνυμα επισυνάπτεται η αίτηση εγγραφής
για χρήση των ενδιαφερομένων, καθώς και το έντυπο
συγκατάθεσης. Όλοι οι ενδιαφερόμενοι, ανεξαρτήτως
του τρόπου εγγραφής τους, ενημερώνονται για τους τρόπους με τους οποίους θα γίνει η χρήση των προσωπικών
τους δεδομένων και σε οποιαδήποτε στιγμή μπορούν να
ανακαλέσουν την εν λόγω συγκατάθεση με σχετική τους
αίτηση είτε προς τη Μονάδα Ισότιμης Πρόσβασης είτε
προς τη Γραμματεία της εκάστοτε Σχολής.
4. Οι ΦμεΑ και ΕΕΑ, ως αυτό-εκπροσωπούμενα ενήλικα άτομα, επικοινωνούν μόνο οι ίδιοι/ες τηλεφωνικά ή
ηλεκτρονικά, εξ αποστάσεως ή δια ζώσης, με τη Μονάδα
Ισότιμης Πρόσβασης. Γονείς και κηδεμόνες ή άλλα άτομα
δεν απευθύνονται στην Μονάδα Ισότιμης Πρόσβασης εκ
μέρους των ΦμεΑ και ΕΕΑ, με εξαίρεση τις περιπτώσεις
κατά τις οποίες διά νόμου έχει οριστεί άλλος εκπρόσωπος για τον/ην ΦμεΑ και ΕΕΑ.
Άρθρο 13
Κατάρτιση και Αναθεώρηση του Σχεδίου
Ισότιμης Πρόσβασης Ατόμων με Αναπηρία
και Ατόμων με Ειδικές Εκπαιδευτικές Ανάγκες
1. Η Επιτροπή Ισότιμης Πρόσβασης καταρτίζει και
υποβάλει προς έγκριση στον/ην Πρύτανη/ι του Ε.Μ.Π.
το Σχέδιο Ισότιμης Πρόσβασης ατόμων με αναπηρία
και ατόμων με ειδικές εκπαιδευτικές ανάγκες, το οποίο
εγκρίνεται με απόφαση του Συμβουλίου Διοίκησης, σύμφωνα με το άρθρο 226 του ν. 4957/2022.
2. Η Επιτροπή Ισότιμης Πρόσβασης δύναται να εισηγείται την αναθεώρηση του Σχεδίου Ισότιμης Πρόσβασης
ατόμων με αναπηρία και ατόμων με ειδικές εκπαιδευτικές ανάγκες στον/ην Πρύτανη/ι του Ε.Μ.Π. Η εισήγηση
αυτή υποβάλλεται στην αρχή του σχετικού ακαδημαϊκού
έτους ως συνοδευτική της Ετήσιας Έκθεσης της Επιτροπής Ισότιμης Πρόσβασης που συντάσσει και υποβάλλει
στον/ην Πρύτανη/ι με κοινοποίησή της στο Συμβούλιο
Διοίκησης. Οι εισηγήσεις αναθεώρησης δύνανται να
υποβάλλονται και πέραν του ως άνω τακτικού χρόνου,
κατόπιν σύμφωνης γνώμης του/ης Πρύτανη/εως του
Ιδρύματος.
3. Η Μονάδα Ισότιμης Πρόσβασης που έρχεται σε
επαφή με τους/ις άμεσα ωφελούμενους/νες, συλλέγει
εισηγήσεις/προτάσεις για πιθανές βελτιώσεις, τόσο από
τους τελικούς χρήστες/ριες των προσφερόμενων υπηρεσιών, όσο και από τις υπηρεσίες του Ε.Μ.Π., τις οποίες
προωθεί στην Επιτροπή Ισότιμης Πρόσβασης. Η Επιτροπή αξιολογεί τις προτάσεις και αποφασίζει, σε ετήσια
βάση, εάν θα προτείνει την επικαιροποίηση του Σχεδίου
Ισότιμης Πρόσβασης, καθώς και το βαθμό ενσωμάτωσης
των προτάσεων σε αυτό.
Άρθρο 14
Ισχύς
Το παρόν Σχέδιο Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες ισχύ-
ει από την ημερομηνία έγκρισής του από το Συμβούλιο
Διοίκησης του Ε.Μ.Π.
Η απόφαση αυτή να δημοσιευθεί στην Εφημερίδα της
Κυβερνήσεως.
Ζωγράφου, 5 Μαΐου 2025
Ο Πρύτανης
ΙΩΑΝΝΗΣ ΧΑΤΖΗΓΕΩΡΓΙΟΥ
Ι
Αριθμ. 20660
(2)
Κατάργηση Εργαστηρίου με τίτλο «Εργαστήριο
Ταχείας Κατασκευής Πρωτοτύπων και Εργαλείων» του Τομέα Μηχανολογικών Κατασκευών
και Αυτόματου Ελέγχου της Σχολής Μηχανολόγων Μηχανικών του Εθνικού Μετσόβιου Πολυ-
τεχνείου.
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ
Έχοντας υπόψη:
1. Τον ν. 4957/2022 (Α’ 121) και ειδικότερα το άρθρο 46.
2. Το π.δ. 78/2001 «Ίδρυση Εργαστηρίων σε Τμήματα
του Εθνικού Μετσόβιου Πολυτεχνείου και καθορισμός
του Εσωτερικού τους Κανονισμού» (Α’ 66).
3. Την εισήγηση της Γενικής Συνέλευσης του Τομέα
Μηχανολογικών Κατασκευών και Αυτόματου Ελέγχου
της Σχολής Μηχανολόγων Μηχανικών του Εθνικού Μετσόβιου Πολυτεχνείου (συνεδρίαση 25-06-2024) καθώς
και της Γενικής Συνέλευσης της Σχολής (συνεδρίαση
17-07-2024).
4. Την απόφαση της Συγκλήτου του Εθνικού Μετσόβιου Πολυτεχνείου (συνεδρίαση 4η/08-04-2025).
5. Το γεγονός ότι δεν έχει εκδοθεί ο Οργανισμός του
Ιδρύματος.
6. Το γεγονός ότι από την εφαρμογή των διατάξεων της
παρούσας απόφασης δεν προκαλείται δαπάνη σε βάρος
του κρατικού προϋπολογισμού του Εθνικού Μετσόβιου
Πολυτεχνείου.
7. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ αποφασίζουμε:
Την κατάργηση του Εργαστηρίου με τίτλο ‘’Εργαστήριο Ταχείας Κατασκευής Πρωτοτύπων και Εργαλείων’’
του Τομέα Μηχανολογικών Κατασκευών και Αυτόματου
Ελέγχου της Σχολής Μηχανολόγων Μηχανικών Εθνικού
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2293/09.05.2025
Μετσόβιου Πολυτεχνείου και την εκχώρηση του ιδίου
εξοπλισμού του στο Εργαστήριο Στοιχείων Μηχανών και
Δυναμικής που ανήκει στον ίδιο Τομέα και του εξοπλισμού της Σχολής στη Σχολή Μηχανολόγων Μηχανικών
αντίστοιχα.
Η ισχύς της παρούσας αρχίζει από τη δημοσίευση της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 29 Απριλίου 2025
Ο Πρύτανης
ΙΩΑΝΝΗΣ ΧΑΤΖΗΓΕΩΡΓΙΟΥ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250202293.pdf | Tokens: 32041]